The Valley (London)

The Valley er den engelske fotballklubben Charlton Athletics hjemmebane. Arenaen, som ble åpnet i 1919, ligger i Greenwich, London.

Siden 1919 har klubben benyttet tre andre fotballbaner i tillegg til The Valley. I 1923 spilte de på Catford, og i årene 1985 til 1991 på Crystal Palaces bane, Selhurst Park. 

I 1991 og 1992 ble arenaen modernisert og gjort om til et anlegg med bare sitteplasser. I denne perioden spilte Charlton hjemmekampene sine på West Ham Uniteds bane, Boleyn Ground.

Anlegget har nå plass til 27 116 tilskuere (bare sitteplasser), og de fire tribuneseksjonene heter: West Stand, North Stand, East Stand og South Stand. 

Banens mål er 101 x 66 meter, og tilskuerrekorden er på 75 031 i 5. runde i FA-cupen mot Aston Villa den 12. februar 1938.

Det foreligger planer om å utvide tilskuerkapasiteten til 40 600. Dette skal eventuelt gjøres i tre trinn.

Fotballstadioner i England
Idrettsanlegg i London
Greenwich